PLANINSKO DRUŠTVO CELJE MATICA                                                                            Celje,  13. 3. 2011 

ODSEK ZA POHODNIŠTV0,  STANETOVA 20,  SI-3000 CELJE 

tel.  03 492 4850;  gsm  051 338 358;  pdcelje@siol.net;  http://www.planinsko-drustvo-celje.si 

V SENCI SERNIA IN GRAUZARIE 

MONTE FLOP,  1792 m, 

V NEDELJO,  20. MARCA 2011 

KO JE V TABLI NA KONCU KANALSKE DOLINE REKA BELA ISKALA SVOJ IZHOD NA MORJE, 

SE NI ODLOČILA ZA SMER PO DOLINI AVPE, 

MARVEČ SE JE PROTI JUGU RAJŠI PREBILA PO ŽELEZNI SOTESKI 

IN TAKO USTVARILA NARAVNO MEJO MED JULIJSKIMI IN KARNSKIMI ALPAMI. 

V PRIMEŽU MED BELO IN AVPO JE OSTALO POGORJE ZUC DAL BÔRA; 

ZAHODNO OD DOLINE AVPE 

PA STA SI VITKA CRETA GRAUZARIA IN ČOKATI MONTE SERNIO USTVARILA GNEZDECE. 

KI JE V NJEM TUDI ZELO RAZGLEDEN IN LAHKO DOSTOPEN DVOGLAVI MONTE FLOP. 

OBE GLAVI STA PRIVLAČEN PLANINSKI CILJ TUDI NA PRAGU POMLADI, 

KO SO PRVI TOPLI ŽARKI ŽE STOPILI SNEG Z VZNOŽIJ NJEGOVIH PRISOJNIH POBOČIJ.  

S POSTAJALIŠČA PRED GRADBIŠČEM NA GLAZIJI OB LJUBLJANSKI CESTI 

SE Z NAROČENIM AVTOBUSOM ODPELJEMO OD PETIH ZJUTRAJ, OB 5:00. 

ODPRTO MEJO PREVOZIMO V RATEČAH. 

DRŽAVNE CESTE SS13 SE DRŽIMO OD ZASPANEGA TRBIŽA 

PO VSEJ KANALSKI DOLINI DO NJENEGA KONCA V TABLI, PONTEBBI, 

TER PO ŽELEZNI SOTESKI, CANAL DEL FERRO, DO MOŽNICE, MOGGIO UDINESE, 306 m, 

KJER ZAVIJEMO ČEZ ZAPRODENO BELO, FELLA, V DOLINO NJENEGA PRITOKA AUPE. 

JUTRANJO VOŽNJO SKLENEMO NA POSTAJALIŠČU PRED DORDOLLSKIM MOSTOM, 539 m. 

SVEŽ KAŽIPOT NAS PO KLANCU NAPOTI V ZASELEK ŠTIRIH HIŠ FASSOZ, 624 m, 

MODRI KROŽCI IN MOŽICI NA VOJAŠKI TOVORNI POTI IZ ČASOV HLADNE VOJNE 

PA NAS ZANESLJIVO VODIJO POD ORJAŠKIMI MELIŠČI LOTS. 

NAD NJIMI KRALJUJE CRETA GRAUZARIA, 2065 m, 

S SVOJIMI SLIKOVITIMI STOLPI, MED KATERIMI IZSTOPA ZVONIK LA MEDACE, 1586 m,  

KAR USTVARJA NEPOPISNO LEPE POGLEDE. 

KO PO URI IN TRI ČETRT DOSPEMO V KRNICO NA OPUŠČENO PLANINO FLOP, 986 m, 

SMO PREHODILI POT ZAGNANIH PLANINCEV IZ DORDOLLE ONSTRAN DOLINE. 

ŠE POL URE NAM OB POGLEDIH NA ZNAMENITO SFINGO 

VZAME VZPON PO POTI 437 DO PRENOVLJENE KOČE, RIFUGIO GRAUZARIA, 1250 m. 

PRED OBNOVO IN TUDI ŠE PO NJEJ STA JO OSKRBOVALA Dario Masarotti in Antonietta Spizzo, 

MEDTEM PA NA ARABCIH Tereku IN Sabibi TUDI SKOZI CELJE 

VEČKRAT JEZDILA V DRŽAVE ONSTRAN NEKDANJE ŽELEZNE ZAVESE... 

PO POTI 437 NADALJUJEMO VZPON NA PLANINO FORAN DA LA GJALINE, 1503 m. 

NA NJEJ SO SE ŠE PRED POL STOLETJA 40 DNI PASLE KOZE IN GOVEDO S PLANINE FLOP...   

Z RAZPOTJA NA BLIŽNJEM ISTOIMENSKEM SEDLU, 1560 m, ZAVIJEMO DESNO NA POT 435, 

KI PELJE NA SEDELCE, 1675 m, MED VRHOVOMA MONTE FLOP, 1792 m OZIROMA 1715 m. 

OBIŠČEMO ZAHODNO PA TUDI NIŽJO VZHODNO GLAVO 

IN PO POTI 435 SESTOPIMO NA SEDLO FORCA ZOUF DI FAU, 1392 m, 

KJER ZAVIJEMO DESNO NA POT 436 IN MIMO ZAVETIŠČA, RICOVERO ZOUF DI FAU, 1331 m, 

PRIDEMO NA GLAVNO CESTO PO DOLINI AVPE OB MOSTU ČEZ POTOK CJALDERUCIS, 619 m.

ČE BO SNEGA PREVEČ, SESTOPIMO RAJŠI PO POTEH 435 IN 437 DO MOSTU ČEZ POTOK, 619 m. 

PO 7 urah IN POL HOJE SE ČEZ PRELAZ CERESCHIATIS, 1066 m, 

PREKOBALIMO V TABLO IN VRNEMO DOMOV OKOLI 21. ure. 

POT ZAHTEVA DOBRO IN NEPREMOČLJIVO OBUTEV. DRUGO JE ODVISNO OD VREMENA.  

PRIJAVIMO SE V DRUŠTVENI PISARNI. ZA PREVOZ PRISPEVAMO 22,00 €. 

                                                               DOBER DAN POD SFINGO!                                   Tone Primožič 

